Rikke Nielsen er blevet kåret som 'Årets Forbillede' ved DR's Sportsgalla 2016 for sit arbejde med udviklingshæmmede. Den tidligere håndboldstjerne Rikke Nielsen har været mere igennem end de fleste - en fyring og voldgiftssag i sin tidligere håndboldklub, en afbrudt graviditet, en periode med kræft i halsen, og så har hun en datter med Downs syndrom. Alligevel har Rikke Nielsen med sit nordjyske smil en livsglæde, som kun få kommer i nærheden af. Nu hædres hun som "Årets Forbillede". Prisen uddeles af Tryg Forsikring, og det er medarbejderne i forsikringsselskabet, der har stemt. Da hendes datter, der har Down’s Syndrom, ikke kunne finde et sted at spille håndbold, tog Rikke Nielsen sagen i egen hånd og startede håndboldholdet Kidz, der er for børn med et udviklingshandicap. Og det blev starten på et helt nyt håndboldhold. TV2 Nord har fulgt Rikke Nielsens projekt, og det er der kommet et tv-program ud af. Og vi besøgte hende ved en af de første træninger med de dejlige børn:

Referat:
Rikke Nielsen har startet et håndboldhold for udviklingshæmmede børn og hædres som Årets Forbillede.